8. ΑΝΑΓΚ. ΝΟΜΟΣ υπ' αριθ. 382 της 25/29 Απρ. 1968 (ΦΕΚ Α΄ 90) Περί υπαγωγής αξιωματικών Στρατού Ξηράς εις την Κατάστασιν Υπηρεσίας Γραφείου. Άρθρ.1.-1.Αξιωματικοί και ανθυπασπισταί του Στρατού Ξηράς αποστρατευθέντες από 1.1.1952, προ της συμπληρώσεως 15ετούς πραγματικής υπηρεσίας κατά τον χρόνον της αποστρατείας των, λόγω σωματικής ανικανότητος, ως κριθέντες παρά της Α.Σ.Υ.Ε. συνεπεία παθήσεως ανίκανοι δια την ενεργόν υπηρεσίαν και ικανοί δια τας βοηθητικάς υπηρεσίας εν επιστρατεύσει, ανακληθέντες δε εις την ενεργόν υπηρεσίαν ως Έφεδροι εκ Μονίμων και υπηρετούντες κατά την δημοσίευσιν του παρόντος υπάγονται, τη αιτήσει των, εις την κατάστασιν "Υπηρεσίας Γραφείου" δια Β.Δ/τος προκαλουμένου υπό του Υπουργού Εθνικής Αμύνης. 2.Οι ανωτέρω εντάσσονται εν τη επετηρίδι εις ην θέσιν ευρίσκοντο προ της αποστρατείας των, προαγόμενοι αναδρομικώς αφ' ης προήχθησαν οι νεώτεροί των άνευ δικαιώματος απολήψεως αναδρομικών αποδοχών. Δια την περαιτέρω προαγωγήν των, προσμετρείται προς συμπλήρωσιν των υπό του Ν.Δ. 4028/1959 καθοριζομένων τυπικών προσόντων, ο από της ανακλήσεώς των διανυθείς χρόνος υπηρεσίας. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 